[{"text_idx": "#000005", "text": "Eesti on Euroopa Tuumauuringute Keskusega CERN koosto\u0308o\u0308d teinud juba enam kui kaksku\u0308mmend aastat. Reedel allkirjastatud kokkulepe vo\u0303imaldab lisaks u\u0308hisele teadusto\u0308o\u0308le avada uksed ka ettevo\u0303tlusele."}, {"text_idx": "#000006", "text": "Sooviavalduse CERNiga liitumiseks esitas Eesti aastal 2018 ning sellele ja\u0308rgnes audit. \"CERN ei taha, et riigid oleksid lihtsalt liikmed, vaid et nad suudaksid ka panustada nii ettevo\u0303tluse, teaduse kui ka hariduse poole pealt ja olla tugevaks partneriks,\" selgitas u\u0308ks liitumisprotsessi algatajaist, Keemilise ja bioloogilise fu\u0308u\u0308sika instituudi asedirektor Mario Kadastik."}, {"text_idx": "#000007", "text": "Kadastiku so\u0303nul oligi liitumisel peamiseks mo\u0303tlemiskohaks, kas Eesti to\u0308o\u0308stusel on ikka piisavalt vo\u0303imekust, et tulusad lepingud CERNist tagasi tuua. Ligi miljoni eurose aastamaksu tasub maksumaksja."}, {"text_idx": "#000009", "text": "Riik loodabki, et maksutulu CERNiga seotud vo\u0303i CERNist to\u0303ukuvatest projektidest hakkab liikmetasu iga-aastaselt u\u0308letama. \"Need on seda tu\u0308u\u0308pi to\u0308o\u0308d, mida me tegelikult tahame \u2013 ko\u0303rge lisandva\u0308a\u0308rtusega ning ko\u0303rget kompetentsi no\u0303udvad tegevused,\" lisas Kadastik."}, {"text_idx": "#000010", "text": "Sageli on CERNiga liitumise veduriks haridus- vo\u0303i teadusministeerium. Eestis oli ja\u0308me ots aga majandus- ja kommunikatsiooniministeeriumi ka\u0308es. Asekantsler Viljar Lubi so\u0303nul oli tegemist strateegilise sammuga: \"Meie soovime na\u0308ha lisaks teadusele va\u0308ga palju praktilisi va\u0308ljundeid ja vo\u0303imalusi ettevo\u0303tetele, kellele avanevad globaalsed turud.\""}, {"text_idx": "#000011", "text": "Eesti ettevo\u0303tjate kontaktpunktiks CERNiga saab Ettevo\u0303tluse Arendamise Sihtasutus. EASi ettevo\u0303tluse keskuse juhi Tanel Rebase so\u0303nul on CERNi koosto\u0308o\u0308projektide kaudu va\u0308lja to\u0308o\u0308tatud tehnoloogiad ja innovatsioon otseselt kasutatavad teistes valdkondades: \"Suurt koosto\u0308o\u0308potentsiaali na\u0308eme na\u0308iteks IT- ja elektroonikasektoril aga ka laiemalt uute- ja ko\u0303rgtehnoloogiate baasil to\u0308o\u0308tavatel ettevo\u0303tetel. Mo\u0303ned konkreetsemad na\u0308ited, kes vo\u0303iksid CERNiga u\u0308hiseid arendamisvo\u0303imalusi leida on GScan, Skeleton, Artec Design, Testonica, Estel ja Silmet,\" loetles Rebane."}, {"text_idx": "#000012", "text": "Va\u0308liskaubandus- ja infotehnoloogiaminister Raul Siemi so\u0303nul saavad CERN-iga koosto\u0308o\u0308d tegevad ettevo\u0303tted CERNi templi ehk nn stamp of approval'i, mis na\u0308itab, et antud ettevo\u0303te omab piisavat kompetentsi ja vo\u0303imekust, et teha CERN-iga koosto\u0308o\u0308d. \"See koosto\u0308o\u0308tempel avab kindlasti meie ettevo\u0303tetele uksi mujal maailmas. Samuti suurendab rahvusvahelisel tasemel hankes osalemine ja selle vo\u0303itmine ettevo\u0303tete oskusvo\u0303imekust ning s\u030cansse ka edaspidi rahvusvahelistel hangetel edukas olemiseks,\" lisas Siem."}, {"text_idx": "#000014", "text": "CERN (Conseil Europeen pour la Recherche Nucleaire) asutati 12 asutajaliikme poolt 29. septembril 1954. Praeguseks on CERN-il 23 liiget, lisaks kaheksa assotsieerunud liiget ja vaatlejaliikmed, sh USA, Jaapan, Euroopa Liit ja Venemaa. Organisatsiooni eesma\u0308rk on tagada Euroopa riikide koosto\u0308o\u0308 tuumauuringute vallas ja selleks vajaliku tehnoloogia (sh infotehnoloogia) va\u0308ljato\u0308o\u0308tamine."}, {"text_idx": "#000015", "text": "Alates 1996. aastast on Eesti CERNi eksperimentaalsetes ja teoreetilistes osakeste fu\u0308u\u0308sika uuringutes osalenud koosto\u0308o\u0308lepingu alusel. Lisaks on suvekoolide raames koolitatud Eesti u\u0308lio\u0303pilasi ja fu\u0308u\u0308sikao\u0303petajaid ning Eesti insenerid on olnud to\u0308o\u0308l CERN-i infotehnoloogia osakonnas."}, {"text_idx": "#000016", "text": "Silmet kavandab Ida-Virumaale magnetite tootmise suurtehast"}, {"text_idx": "#000018", "text": "La\u0308bimurre osakestefu\u0308u\u0308sikas sillutab teed maailma vo\u0303imsaimale po\u0303rgutile"}, {"text_idx": "#000019", "text": "CERN-i fu\u0308u\u0308sikud tutvustasid plaane uue hiigelkiirendi ehitamiseks"}, {"text_idx": "#000021", "text": "Kahte raskeimat elementaarosakest na\u0308hti omavahel suhtlemas"}, {"text_idx": "#000022", "text": "Eesti teadlaste loodud mudel aitab ja\u0308a\u0308tmed to\u0303husamalt toiduks muuta"}, {"text_idx": "#000023", "text": "Professor: tehisintellekt pa\u0308a\u0308stab biotehnoloogia pimeduses kobamisest"}, {"text_idx": "#000024", "text": "Eesti to\u0308o\u0308stusdoktorant leidis kestliku teksakanga valemi"}, {"text_idx": "#000028", "text": "Su\u0308vavo\u0303ltsko\u0303net on inimestel raske a\u0308ra tunda"}, {"text_idx": "#000029", "text": "Eesti fu\u0308u\u0308sikud ja\u0308a\u0308vad uue murdelise u\u0308lijuhi suhtes a\u0308raootavale seisukohale"}, {"text_idx": "#000030", "text": "USA teadlased kordasid edukalt termotuumasu\u0308nteesi eksperimenti"}, {"text_idx": "#000033", "text": "Numbrima\u0308ng: Higgsi boson vo\u0303ib kuulutada maailmalo\u0303ppu"}, {"text_idx": "#000035", "text": "Otse: seminar Eesti teaduseetika hetkeseisust ja tulevikust"}, {"text_idx": "#000036", "text": "Avastatud aine aitab astronautide luid hoida"}, {"text_idx": "#000042", "text": "Professor o\u0303ngitsemas: 5 nippi oma andmete kaitsmiseks"}, {"text_idx": "#000044", "text": "Tehnofilosoof: tehnika areng paljastab inimlikkuse otsimise mo\u0303ttetuse"}, {"text_idx": "#000046", "text": "Galerii: mida teha Eesti metallidega?"}, {"text_idx": "#000048", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000049", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]